प्रधानमंत्री ने खुशी जताई कि छोटे-छोटे शहरों, ग्रामीण इलाकों और सामान्य पृष्ठभूमि से युवा प्रतिभाएं निकलकर आ रही हैँ। उन्होंने कहा कि ग्रामीण इलाकों में काफी प्रतिभा है जिसे तराशने की ज़रुरत है। उन्होंने कहा कि बाहरी दुनिया को खिलाड़ियों के जीवन में रोज़ाना आने वाली मुश्किलों और कठिनाईयों के बारे में ज्यादा जानकारी नहीं है। खिलाड़ियों से मिलकर भावुक दिखाई दे रहे प्रधानमंत्री ने कई खिलाड़ियों के नाम भी लिए जिन्हें पदक जीतने के लिए कड़ी मशक्कत से गुज़रना पड़ा। उन्होंने खिलाड़ियों के दृढ संकल्प और समर्पण की प्रशंसा की और उम्मीद जताई कि उनके प्रदर्शन से पूरा देश प्रेरित होगा।